b'\n_START_ARTICLE_\nMcDonnell Douglas C-17 Globemaster III\n_START_PARAGRAPH_\nMcDonnell Douglas C-17 Globemaster III (angle\xc5\xa1ko Gospodar oble) je sodobno ameri\xc5\xa1ko voja\xc5\xa1ko strate\xc5\xa1ko/takti\xc4\x8dno transportno letalo za velike tovore ali enote. Od leta 1997 ga izdeluje enota letalske dru\xc5\xbebe Boeing iz Saint Louisa (Missouri) Boeing IDS. Letalo uporabljajo Letalske sile ZDA (USAF) in Kraljevo vojno letalstvo (RAF). Uporabljajo ga tudi v civilne namene, kot so ga na primer za pomo\xc4\x8d prizadetim med divjanjem hurikana Katrina. Ime Globemaster si deli ve\xc4\x8d transportnih letal, C-74 Globemaster I in C-124 Globemaster II._NEWLINE_Letalo lahko vzleta in pristaja s kratkih in slabo pripravljenih stez. C-17 je bil zasnovan za zamenjavo in nadgraditev ameri\xc5\xa1kih transportnih sil. Lahko preva\xc5\xbea do 80 ton tovora, kar je manj od Lockheed C-5 Galaxy (120 ton) in ve\xc4\x8d kot C-130 Hercules (20 ton), A400M (37 ton), Il-76 in C-141 Starlifter._NEWLINE_Motorji na C-17 so F-117, voja\xc5\xa1ka razli\xc4\x8dica komercialnih PW2040, ki se uporabljajo na Boeing 757. Posebnost motorjev na C-17 je, da lahko uporablja obra\xc4\x8dalnik potiska v letu, z njimi lahko dose\xc5\xbee hitrost spu\xc5\xa1\xc4\x8danja 15000 \xc4\x8devljev/minuto (76 m/s), kar je uporabno pri letih v nevarna obmo\xc4\x8dja. Obra\xc4\x8dalnik potiska na C-17 se lahko uporablja tudi za vzvratno vo\xc5\xbenjo na tleh, tako ni potreben vla\xc4\x8dilec._NEWLINE_Do julija 2013 so izdelali 250 letal, proizvodna linija v Long Beachu, Kalifornija je \xc5\xa1e vedno odprta, \xc4\x8deprav so jo \xc5\xbee ve\xc4\x8dkrat posku\xc5\xa1ali zapreti.'